אחלאם מוסתע'אנמי

אחלאם מוסתע'אנמי (בערבית: أحلام مستغانمي; בתעתיק מדויק: אחלאם מסתע'אנמי) היא סופרת ומשוררת אלג'יראית מהמפורסמות ביותר הכותבת בערבית.

קורות חיים
אחלאם מוסתע'אנמי היא בתו של מוחמד שריף, ממנהיגי המהפכה באלג'יריה. בוגרת הפקולטה למדעי הרוח באוניברסיטת אלג'יר, (1973). סיימה לימודי דוקטורט בתחום הסוציולוגיה באוניברסיטת סורבון (1982). נישאה לעיתונאי לבנוני ועברה לגור עמו בבירות. שם הקימה בשנת 2003 הוצאת ספרים בשם פרסומי אחלאם מוסתע'אנמי (מנשוראת אחלאם מסתע'אנמי). היא פרסמה שישה ספרים, בהם טרילוגיה נודעת, המורכבת מזיכרון הגוף (ד'אכרת אל-ג'סד) 1993, שיכרון חושים (פודא אל-חואס) 1998, ממיטה למיטה (עאבר סריר) 2003. קובץ שיריה הראשון, על עוגן הימים (עלא מרפא אל-איאם), יצא לאור בשנת 1973. קובץ שיריה האחרון, כזבי דג (אכאד'יב סמכה), יצא לאור בשנת 1993.

הספר זיכרון הגוף זכה להצלחה רבה והיא קיבלה עבורו את מדליית נגיב מחפוז לספרות בשנת 1998. הרומן תורגם לעברית ויצא לאור בשנת 2019 בסדרת מכתוב. נכון ל-2011, מוסתע'אנמי פרסמה כשלושה ספרי פרוזה וארבעה ספרי שירה.

קישורים חיצוניים 

 האתר הרשמי של אחלאם
 ביוגרפיה קצרה באנגלית

הערות שוליים

סופרות אלג'יראיות
משוררות לבנוניות
ילידות 1953